

**KAZLŲ RŪDOS SAVIVALDYBĖS ADMINISTRACIJOS**

**DIREKTORIUS**

ĮSAKYMAS

**DĖL BENDRŲJŲ SOCIALINIŲ PASLAUGŲ ARBA SOCIALINIŲ ĮGŪDŽIŲ UGDYMO, PALAIKYMO IR (AR) ATKŪRIMO PASLAUGOS TEIKIMO SOCIALINĘ RIZIKĄ PATIRIANČIOMS ŠEIMOMS TVARKOS APRAŠO TVIRTINIMO**

2019 m. rugpjūčio d. Nr. AT-

Kazlų Rūda

Vadovaudamasi Lietuvos Respublikos vietos savivaldos įstatymo 9 straipsnio 1 dalimi, 29 straipsnio 8 dalies 2 punktu ir Lietuvos Respublikos socialinių paslaugų įstatymo 17 straipsniu:

1. T v i r t i n u Kazlų Rūdos savivaldybės bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugos teikimo socialinę riziką patiriančioms šeimoms tvarkos aprašą.

2. Į p a r e i g o j u Kazlų Rūdos savivaldybės administracijos socialinės paramos ir civilinės metrikacijos skyriaus vedėją Juditą Simonavičienę priimti sprendimą dėl bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugos socialinę riziką patiriančioms šeimoms skyrimo.

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Administracijos direktorė Reda Kneizevičienė

PATVIRTINTA

Kazlų Rūdos savivaldybės

administracijos direktoriaus

2019 m. d. įsakymu Nr. AT-

**BENDRŲJŲ SOCIALINIŲ PASLAUGŲ ARBA SOCIALINIŲ ĮGŪDŽIŲ UGDYMO, PALAIKYMO IR (AR) ATKŪRIMO PASLAUGOS TEIKIMO SOCIALINĘ RIZIKĄ PATIRIANČIOMS ŠEIMOMS TVARKOS APRAŠAS**

**I SKYRIUS**

**BENDROSIOS NUOSTATOS**

1. Bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugos teikimo socialinę riziką patiriančioms šeimoms tvarkos aprašas (toliau – Tvarkos aprašas) reglamentuoja bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugų skyrimo, teikimo ir nutraukimo tvarką šeimoms, auginančioms nepilnamečius vaikus arba jų besilaukiančioms, ir patiriančioms socialinę riziką (toliau – šeima). Šią paslaugą šeimoms teikia VšĮ Kazlų Rūdos socialinės paramos centras (toliau – Centras).

2. Bendrosios socialinės paslaugos arba socialinių įgūdžių ugdymo, palaikymo ir (ar) atkūrimo paslaugos skiriamos šeimoms, deklaravusioms gyvenamąją vietą ir (ar) gyvenančioms Kazlų Rūdos savivaldybėje, kurioms yra inicijuotas ir taikomas atvejo vadybos procesas, (kurį organizuoja Centras Atvejo vadybos tvarkos apraše, patvirtintame Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“, nustatyta tvarka), yra nustatyti socialinės rizikos veiksniai ir bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugos poreikis.

**II SKYRIUS**

**BENDRŲJŲ SOCIALINIŲ PASLAUGŲ ARBA SOCIALINIŲ ĮGŪDŽIŲ UGDYMO, PALAIKYMO IR (AR) ATKŪRIMO PASLAUGOS**

**SKYRIMAS, TEIKIMAS IR NUTRAUKIMAS**

1. Kazlų Rūdos savivaldybės administracijos socialinės paramos ir civilinės metrikacijos skyriui (toliau – Skyrius) Centras raštu pateikia siūlymą dėl bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugos šeimai skyrimo.

2. Skyriaus specialistas užpildo sprendimo dėl socialinių paslaugų asmeniui (šeimai) skyrimo formą (patvirtinta Lietuvos Respublikos socialinės apsaugos ir darbo ministro) ir perduoda Savivaldybės administracijos direktoriui ar jo įgaliotam asmeniui, kuris per 5 darbo dienas priima sprendimą (toliau – Sprendimas) dėl bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugos šeimai skyrimo.

3. Centras bendrąsias socialines paslaugas arba socialinių įgūdžių ugdymo, palaikymo ir (ar) atkūrimo paslaugas šeimai teikia esant Sprendimui.

4. Bendrosios socialinės paslaugos arba socialinių įgūdžių ugdymo, palaikymo ir (ar) atkūrimo paslaugos šeimoms teikiamos nemokamai.

5. Centras duomenis apie šeimai bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugų skyrimą, teikimą ir nutraukimą suveda į socialinės paramos informacinę sistemą SPIS.

6. Bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugų teikimo pabaigą nustato atvejo vadybininkas, atsižvelgdamas į atvejo vadybos procese dalyvaujančių specialistų siūlymus.

7. Bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugų teikimas nutraukiamas Centro direktoriaus įsakymu.

8. Centras raštu informuoja Skyrių apie bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugų šeimai nutraukimą.

**III SKYRIUS**

**BAIGIAMOSIOS NUOSTATOS**

1. Centras atsako už kokybišką bendrųjų socialinių paslaugų arba socialinių įgūdžių ugdymo, palaikymo ir (ar) atkūrimo paslaugų šeimoms teikimą.

2. Pasibaigus ketvirčiui iki sekančio mėnesio 10 d., išskyrus IV ketv. iki gruodžio 31 d. Centras pateikia informaciją Skyriui (1 priedas).

3. Tvarkos aprašo įgyvendinimą kontroliuoja Savivaldybės administracijos direktoriaus įgaliotas asmuo.

Kazlų Rūdos savivaldybės administracijos

Bendrųjų socialinių paslaugų arba

socialinių įgūdžių ugdymo, palaikymo ir

(ar) atkūrimo paslaugų teikimo socialinę

riziką patiriančioms šeimoms tvarkos aprašo

1 priedas

|  |  |  |  |  |  |  |
| --- | --- | --- | --- | --- | --- | --- |
| **Eil. nr.** | **Paslaugų gavėjo**  **vardas, pavardė,**  **telefono nr.** | **Paslaugų gavėjo**  **adresas** | **Suteiktų paslaugų rūšis** | **Suteiktų paslaugų skaičius** | **Paslaugas teikęs darbuotojas** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |